Document ID: 32000R2882

Κανονισμός (ΕΚ) αριθ. 2882/2000 της Επιτροπής
της 27ης Δεκεμβρίου 2000
για την τροποποίηση τον κανονισμού (ΕΚ) αριθ. 2331/97 περί των ειδικών όρων χορηγήσεως επιστροφών κατά την εξαγωγή ορισμένων προϊόντων στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως της αγοράς στον τομέα του χοιρείου κρέατος(1), όπως τροποποιήθηκε τελευταία από τον κανονισμό (ΕΚ) αριθ. 1365/2000(2), και ιδίως το άρθρο 13, παράγραφος 12 και το άρθρο 22,
Εκτιμώντας τα ακόλουθα:
(1) Ο κανονισμός (ΕΚ) αριθ. 2331/97 της Επιτροπής(3), όπως τροποποιήθηκε από τον κανονισμό (ΕΚ) αριθ. 739/98(4), έχει καθορίσει τα κριτήρια ποιότητας που έπρεπε να τηρούνται κατά τη χορήγηση επιστροφών κατά την εξαγωγή ορισμένων μεταποιημένων προϊόντων του τομέα του χοιρείου κρέατος.
(2) Ο κανονισμός (ΕΟΚ) αριθ. 3846/87 της Επιτροπής, της 17ης Δεκεμβρίου 1987, για κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωγικά προϊόντα(5), όπως τροποποιήθηκε τελευταία από τον κανονισμό (ΕΚ) αριθ. 2425/2000(6), έχει καθορίσει τον κατάλογο των προϊόντων, στον τομέα του χοιρείου κρέατος για τα οποία μπορεί να χορηγηθεί επιστροφή κατά την εξαγωγή.
(3) Πρέπει να προσαρμοστούν οι κωδικοί των προϊόντων που έχουν καθοριστεί στο παράρτημα Ι του κανονισμού (ΕΚ) 2331/97 στις πρόσφατες τροποποιήσεις του κανονισμού (ΕΟΚ) αριθ. 3846/87 και να καθοριστούν κριτήρια ανώτερης ποιότητας όσον αφορά τα προϊόντα του κωδικού ΣΟ 1601 00 91 που δεν περιέχουν κρέας πουλερικών, ώστε να είναι δυνατή η αποτελεσματικότερη χρησιμοποίηση των διαθεσίμων πόρων.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι του κανονισμού (ΕΚ) αριθ. 2331/97, το τμήμα που αφορά τον κωδικό ΣΟ 1601 00 91 αντικαθίσταται από το τμήμα που εμφαίνεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Δεκεμβρίου 2000.

Labels: 3
17